section_heading: Djetinjstvo i mladost
paragraph_text: Rođen je 7. kolovoza 1927. u mjestu Divjake, kraj Skadra, u Gorskom kotaru. U rodnom je mjestu pohađao pučku (osnovnu) školu, dok je gimnaziju pohađao u Crkivenici, gdje ga je zatekao početak Drugoga svjetskog rata, okupacija Jugoslavije, proglašenje NDH i talijanska okupacija. Nakon kapitulacije Italije, u rujnu 1943., priključuje se omladinskim antifašističkim organizacijama USAOH-u i SKOJ-u u Selcu kraj Crikvenice, da bi se potom tijekom 1944. priključio narodnooslobodilačkoj borbi. Tijekom rata, u Delnicama, na oslobođenom teritoriju pohađa učiteljsku školu, da bi nakon završetka Drugoga svjetskog rata nastavio sa školovanjem na Učiteljskom fakultetu u Rijeci, koji je završio 1948.